حسام الدين لاجين

الملك المنصور حسام الدين لاچين بن عبد الله المنصورى  .ابن تغرى، سلطنة الملك المنصور لاجين ( اتوفى فى القاهرة فى 16 يناير 1299 ). سلطان الدوله المملوكيه الحداشر ابن إياس, 105فيه مؤرخين بيعتبروا شجر الدر أول سلاطين المماليك. فى الحاله دى حسام الدين لاچين يبقى السلطان المملوكى الإتناشر مش الحداشر (قاسم, 22 ). إتلقب بـلاچين الصغير و ابو الفتوح . إتنصب سلطان على مصر فى نوفمبر سنة 1296 و فضل على العرش لغاية يناير سنة 1299.

 قبل السلطنه 
حسام الدين لاچين كان مملوك من مماليك السلطان نور الدين على بن أيبك و كان معروف بإسم " شقير ". بعد ما نفى السلطان بيبرس البندقدارى نور الدين على اعلى امبراطورية نيقيا البيزنطيه .المقريزى، 2/212امبراطورية نيقيا البيزنطيه: بتتسمى بلاد الأشكرى فى المصادر المملوكيه. كان لأباطرتها اللاسكاريين علاقات كويسه بمصر بالذات فى عهد السلطان ركن الدين بيبرس. إشتراه قلاوون الآلفى إشترى قلاوون لاجين مرتين، مره من غير مالك شرعى و مرة ثانيه بحكم قاضى القضاه ابن بنت الأعز لماإتبن أنه مملوك السلطان المخلوع و المنفى فى القسطنطينيه المنصور على.-( المقريزى السلوك، 2/274 و لقبه بلقب " لاچين الصغير " كتمييز ليه عن مماليك اتنيين كان ليهم نفس الاسم ( شوف تحت : أسامى متشابهه ) ، و بعدين عتقه و رقاه و رفع درجته فلم اتسلطن عينه نايب على دمشق و جوزه بنت من بناته الشيال، 2/179 ولما اتمرد الامير سيف الدين سنقر الأشقر على السلطان قلاوون ونصب نفسه سلطان فى دمشق قبض قلاوون على لاجين و حبسه لمده وبعدين عفا عنه بعد ما انهزم سنقر الأشقر . أياميها كان لاچين غاوى قعدات انس و افرفشه و شريب خمور  فعنفه قلاوون و قاله يبطل الكلام ده المقريزى، 2/303

لاچين قعد حداشر سنه نايب للسلطنه المصريه على دمشق لغاية ما مسك السلطان الأشرف خليل الحكم و عزله و قبض عليه مع جماعة من الامرا ، كان من بينهم سنقر الأشقر ، و اتحكم عليه بالاعدام لكن الأشرف عفا عنه بشفاعة الامير بدر الدين بيدرا المنصورى ، و عينه سلاح دار كما زى ما كان قبل ما يتعين نايب على دمشق .المقريزى، 2/274 فى سنة 1293 لاجين كان من ضمن الأمراء اللى اتآمروا مع الامير بيدرا نايب السلطنه على إغتيال السلطان الأشرف ، و بع ما اغتيل الاشرف هرب هو و الامير قرا سنقر و واختفوا ، وبعدين ظهر فجاءه فى القاهره بعد تنصيب الناصر محمد سلطان على مصر بدل اخوه الاشرف اللى اتقتل ، الامير زين الدين كتبغا نائب السلطنه و مدبر الدوله ، شفع للاچين عند السلطان الناصر اللى كان لسه عنده حوالى تسع سنين فغضب مماليك الأشرف خليل ( المماليك الأشرفية خليل ) و اتمردوا ، فراح لاچين ناصح كتبغا بعزل السلطان الناصر محمد و تنصيب نفسه قبل ما ينتقم منهم مماليك الأشرف او السلطان الناصر نفسه لما يكبر. فى سنة 1295 بعد ما كتبغا أخد بنصيحة لاچين وعزل السلطان الناصر و نصب نفسه سلطان على مصر عين لاجين نايب للسلطنه.

 تشابه أسامى 
فى عصر الدوله المملوكيه كان فيه امرا و مماليك كتار اسمهم حسام الدين لاچين زى:
 حسام الدين لاچين الأستادار و هو حسام الدين لاچين الرومى و اتلقب بـ الحسام لاچين أستادار - اتقتل فى معركة شقحب سنة 1303).
 حسام الدين لاچين الأيدمرى، و كان معروف بلقب " الدرفيل ". كان دوادار السلطان الظاهر بيبرس.
 حسام الدين لاچين العزيزى الج و كندا ر.
 حسام الدين لاچين العمرى و هو حسام الدين لاچين زيرباج الچاشنكير و اتلقب بـ زيرباج الچاشنكي.
 حسام الدين لاچين العنتابى.

 فهرست وملحوظات 

 شوف كمان 
 سلاطين مصر فى الدوله المملوكيه

 المراجع 
 ابن إياس: بدائع الزهور فى وقائع الدهور, مدحت الجيار (دكتور), الهيئة المصرية العامة للكتاب, القاهرة 2007.
 ابن تغرى: النجوم الزاهرة فى ملوك مصر و القاهرة، دار الكتب و الوثائق القومية، مركز تحقيق التراث، القاهرة 2005
 جمال الدين الشيال (استاذ التاريخ الاسلامى) : تاريخ مصر الاسلامية, دار المعارف ، القاهرة 1966.
 المقريزى: السلوك لمعرفة دول الملوك, دار الكتب, القاهرة 1996.
 المقريزي: المواعظ و الاعتبار بذكر الخطط و الاثار, مطبعة الادب, القاهرة 1968.
 قاسم عبده قاسم (دكتور): عصر سلاطين المماليك - التاريخ السياسى و الاجتماعى, عين للدراسات الانسانية و الاجتماعية, القاهرة 2007.
 شفيق مهدى ( دكتور): مماليك مصر و الشام, الدار العربية للموسوعات, بيروت 2008.

150 px|center

       العادل كتبغا    مدة الحكم: ح. تلت سنين   الناصر محمد بن قلاوون (2) 

تصنيف:مماليك
تصنيف:سلاطين مصر المملوكيه
تصنيف:حكام مصر
تصنيف:تاريخ مصر
تصنيف:مماليك بحريه